ddrg/super_eurlex huggingface dataset:
DA Den Europæiske Unions Tidende C 127/14

Underretning fra Maltas regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

2013/C 127/04

I overensstemmelse med artikel 3, stk. 3, i Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter meddeler Republikken Maltas minister for transport og infrastruktur herved, at der kan udstedes enten en tilladelse til efterforskning eller en tilladelse til efterforskning og produktion i følgende maltesiske offshore områder (eller dele heraf) på permanent basis:

i) Område 1

ii) Blok 4, 5, 6, 7 og 8 i område 3

iii) Blok 1 og 2 i område 4 og

iv) Område 6.

Følgende områder/blokke er ikke til rådighed, før der gives underretning herom, da de allerede er omfattet af en tilladelse eller en tilladelse er under overvejelse:

i) Område 2

ii) Blok 1, 2 og 3 i område 3

iii) Blok 3, 4, 5, 6, og 7 i område 4

iv) Område 5 og

v) Område 7.

Ansøgere skal fremlægge de oplysninger, der kræves i formular, som er offentliggjort i Petroleum (Production) Regulations, 2001 (Legal Notice 320 af 2001).

Områderne/blokkene, for hvilke der kan udstedes tilladelse, og for hvilke der allerede er udstedt tilladelse, er afgrænset af geografiske koordinater, som sammen med andre oplysninger kan fås ved henvendelse til Continental Shelf Department under Ministry for Transport and Infrastructure, Block F, Antonio Maurizio Valperga Street, Floriana, FRN 1700, Malta, på følgende e-mail-adresse: dgcs.mrra@gov.mt

Denne underretning træder i stedet for alle andre underretninger fra Maltas regering vedrørende ovennævnte direktiv, som er offentliggjort i Den Europæiske Unions Tidende.
DA Den Europæiske Unions Tidende C 122/22

Meddelelse fra Tjekkiets miljøministerium i henhold til artikel 3, stk. 2, i Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

2013/C 122/16

I henhold til artikel 3, stk. 2, i Europa-Parlamentets og Rådets direktiv 94/22/EF af den 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter (1) meddeler miljøministeriet, at det har modtaget en ansøgning om forhåndsgodkendelse af et forslag om oprettelse af udvindingsstedet Horní Lomná med henblik på udvinding af naturgas (gasformige kulbrinter) i det reserverede gasfelt Lomná (registreringsnummer 3246800). Ansøgningen vedrører det polygonale område, der er markeret på kortet nedenfor, og som dækker ca. 0,00249 km2 på overfladen og ca. 14 km2 under overfladen. Området er beliggende inden for det matrikelareal, der dækker kommunerne Morávka, Horní Lomná og Dolní Lomná i Moravia-Silesia-regionen (det nordøstlige Tjekkiet).

Under henvisning til ovennævnte direktiv og til artikel 11 i lov nr. 44/1988 om beskyttelse og udnyttelse af mineralholdige ressourcer (loven om minedrift), som ændret, opfordrer Tjekkiets miljøministerium alle fysiske og juridiske personer, som har tilladelse til at udøve minedrift (ordregivende myndigheder) til at indgive konkurrerende ansøgninger om etablering af et udvindingssted med henblik på udvinding af naturgas (gasformige kulbrinter) i det reserverede gasfelt Lomná.

Den kompetente beslutningstagende myndighed er Tjekkiets miljøministerium. De kriterier, betingelser og krav, der er fastsat i artikel 5, stk. 1 og 2, og artikel 6, stk. 2, i ovennævnte direktiv er fuldt overført i den tjekkiske lovgivning, navnlig i lov nr. 44/1988 om beskyttelse og udnyttelse af mineralholdige ressourcer (loven om minedrift), som ændret, og lov nr. 62/1988 om geologiske arbejder, som ændret.

Ansøgningsfristen fastsættes til 90 dage efter offentliggørelsen af denne meddelelse i Den Europæiske Unions Tidende. Ansøgningerne indgives til miljøministeriet på følgende adresse:

RNDr Martin Holý ředitel odboru geologie Ministerstvo životního prostředí Vršovická 65 100 10 Praha 10 ČESKÁ REPUBLIKA

Ansøgninger, der modtages efter fristes udløb, tages ikke i betragtning. Afgørelse om ansøgning træffes inden for 12 måneder efter ansøgningsfristens udløb. Yderligere oplysninger kan fås ved henvendelse til Tomáš Sobota (tlf. +420 267122651).

(1) EFT L 164 af 30.6.1994, s. 3.
DA Den Europæiske Unions Tidende C 115/4

Bekendtgørelse til de personer og enheder, som er omfattet af de restriktive foranstaltninger i Rådets afgørelse 2013/183/FUSP om restriktive foranstaltninger over for Den Demokratiske Folkerepublik Korea

2013/C 115/04

RÅDET FOR DEN EUROPÆISKE UNION

Følgende oplysninger bekendtgøres hermed for de personer og enheder, der er anført i bilag I til Rådets afgørelse 2013/183/FUSP (1) om restriktive foranstaltninger over for Den Demokratiske Folkerepublik Korea.

FN's Sikkerhedsråd har besluttet, at de personer og enheder, der er opført i bilag I og II UNSCR 2094 (2013), skal opføres på listen over personer og enheder, som er omfattet af de restriktive foranstaltninger, som indføres ved UNSCR 2094 (2013).

De berørte personer kan til enhver tid til FN's Sikkerhedsråds komité, der er nedsat i medfør af resolution 1718 (2006), med tilhørende dokumentation indgive en anmodning om, at afgørelsen om at opføre dem på FN's liste tages op til fornyet overvejelse. Anmodningen stiles til følgende adresse:

Focal Point for De-listing Security Council Subsidiary Organs Branch Room TB-08041B United Nations New York, NY 10017 UNITED STATES OF AMERICA Tlf. +1 9173679448 Fax +1 2129631300 / 3778 E-mail: delisting@un.org

Yderligere oplysninger findes på webstedet: http://www.un.org/sc/committees/dfp.shtml

I forlængelse af FN's beslutning har Rådet for Den Europæiske Union besluttet, at de personer og enheder, der er anført i ovennævnte bilag, skal opføres på listen over personer og enheder i bilag I til afgørelse 2013/183/FUSP om restriktive foranstaltninger over for Den Demokratiske Folkerepublik Korea. Begrundelsen for opførelsen af disse personer og enheder på listen findes i de relevante afsnit i nævnte bilag.

De berørte personer og enheder gøres opmærksom på muligheden for at indgive en anmodning til de kompetente myndigheder i den eller de relevante medlemsstater, jf. de websteder, der er anført i bilag II til Rådets forordning (EF) nr. 329/2007, med henblik på at opnå tilladelse til at anvende indefrosne pengemidler i forbindelse med basale behov eller specifikke betalinger (jf. artikel 7 i forordningen).

De berørte personer og enheder kan til Rådet indgive en anmodning med tilhørende dokumentation om, at afgørelsen om at opføre dem på ovennævnte liste tages op til fornyet overvejelse; anmodningen stiles til følgende adresse:

Rådet for Den Europæiske Union Generalsekretariatet DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË

De berørte personer og enheder gøres ligeledes opmærksom på muligheden for at indbringe Rådets afgørelse for Den Europæiske Unions Ret på de betingelser, der er fastsat i artikel 275, stk. 2, og artikel 263, stk. 4 og 6, i traktaten om Den Europæiske Unions funktionsmåde.

(1) EUT L 111 af 23.4.2013, s. 52.
DA Den Europæiske Unions Tidende C 115/5

Bekendtgørelse til de personer og enheder, som er omfattet af de restriktive foranstaltninger i Rådets afgørelse 2012/739/FUSP som gennemført ved Rådets gennemførelsesafgørelse 2013/185/FUSP og Rådets forordning (EU) nr. 36/2012 som gennemført ved Rådets gennemførelsesforordning (EU) nr. 363/2013 om restriktive foranstaltninger på baggrund af situationen i Syrien

2013/C 115/05

RÅDET FOR DEN EUROPÆISKE UNION

Følgende oplysninger bekendtgøres hermed for de personer og enheder, der er anført i bilag I til Rådets afgørelse 2012/739/FUSP som gennemført ved Rådets gennemførelsesafgørelse 2013/185/FUSP (1), og i bilag II til Rådets forordning (EU) nr. 36/2012 som gennemført ved Rådets gennemførelsesforordning (EU) nr. 363/2013 (2) om restriktive foranstaltninger på baggrund af situationen i Syrien.

Rådet for Den Europæiske Union har besluttet, at oplysningerne vedrørende de personer og enheder, der forekommer i ovennævnte bilag, bør ajourføres på listen over personer og enheder, som er omfattet af de restriktive foranstaltninger i afgørelse 2012/739/FUSP og i forordning (EU) nr. 36/2012 om restriktive foranstaltninger på baggrund af situationen i Syrien. Begrundelsen for opførelsen af disse personer og enheder på listen findes i de relevante afsnit i disse bilag.

De berørte personer og enheder gøres opmærksom på muligheden for at indgive en anmodning til de kompetente myndigheder i den eller de relevante medlemsstater, jf. de websteder, der er anført i bilag III til forordning (EU) nr. 36/2012, med henblik på at opnå tilladelse til at anvende indefrosne pengemidler i forbindelse med vitale behov eller specifikke betalinger (jf. artikel 16 i forordningen).

De berørte personer kan til Rådet indgive en anmodning med tilhørende dokumentation om, at afgørelsen om at opføre dem på ovennævnte liste tages op til fornyet overvejelse, til følgende adresse:

Rådet for Den Europæiske Union Generalsekretariatet DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË

Der gøres ligeledes opmærksom på, at de berørte personer har mulighed for at indbringe Rådets afgørelse for Den Europæiske Unions Ret på de betingelser, der er fastsat i artikel 275, stk. 2, og artikel 263, stk. 4 og 6, i traktaten om Den Europæiske Unions funktionsmåde.

(1) EUT L 111 af 23.4.2013, s. 77.

(2) EUT L 111 af 23.4.2013, s. 1.
DA Den Europæiske Unions Tidende C 115/2

Bekendtgørelse til de personer, som er omfattet af de restriktive foranstaltninger i Rådets afgørelse 2011/137/FUSP, som ændret ved Rådets afgørelse 2013/182/FUSP, og i Rådets forordning (EU) nr. 204/2011 om restriktive foranstaltninger på baggrund af situationen i Libyen

2013/C 115/02

RÅDET FOR DEN EUROPÆISKE UNION

Følgende oplysninger bekendtgøres hermed for de personer og enheder, der er opført i bilag II og IV til Rådets afgørelse 2011/137/FUSP, som ændret ved Rådets afgørelse 2013/182/FUSP (1), og i bilag III til Rådets forordning (EU) nr. 204/2011 vedrørende restriktive foranstaltninger på baggrund af situationen i Libyen.

Rådet for Den Europæiske Union har besluttet, at de personer og enheder, der er opført i ovennævnte bilag, skal opføres på listen over personer og enheder, som er omfattet af de restriktive foranstaltninger i afgørelse 2011/137/FUSP og i forordning (EU) nr. 204/2011 om restriktive foranstaltninger på baggrund af situationen i Libyen.

De berørte personer og enheder gøres opmærksom på muligheden for at indgive en anmodning til de kompetente myndigheder i den eller de relevante medlemsstater, jf. de websteder, der er nævnt i bilag IV til forordning (EU) nr. 204/2011, med henblik på at opnå tilladelse til at anvende indefrosne pengemidler i forbindelse med basale behov eller specifikke betalinger (jf. artikel 7 i forordningen).

De berørte personer og enheder kan til Rådet indgive en anmodning med tilhørende dokumentation om, at afgørelsen om at opføre dem på ovennævnte liste tages op til fornyet overvejelse, til følgende adresse:

Rådet for Den Europæiske Union Generalsekretariatet DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË

Der gøres ligeledes opmærksom på, at de berørte personer og enheder har mulighed for at indbringe Rådets afgørelse for Den Europæiske Unions Ret på de betingelser, der er fastsat i artikel 275, stk. 2, og artikel 263, stk. 4 og 6, i traktaten om Den Europæiske Unions funktionsmåde.

(1) EUT L 111 af 23.4.2013, s. 50.
DA Den Europæiske Unions Tidende C 115/3

Bekendtgørelse til de personer, der er omfattet af de restriktive foranstaltninger i Rådets afgørelse 2012/285/FUSP og i Rådets forordning (EU) nr. 377/2012 om restriktive foranstaltninger over for visse personer, enheder og organer, der truer freden, sikkerheden eller stabiliteten i Republikken Guinea-Bissau

2013/C 115/03

RÅDET FOR DEN EUROPÆISKE UNION

Følgende oplysninger bekendtgøres hermed for de personer, der er anført i bilag II og III til Rådets afgørelse 2012/285/FUSP (1) og i bilag I til Rådets forordning (EU) nr. 377/2012 (2) om restriktive foranstaltninger over for visse personer, enheder og organer, der truer freden, sikkerheden eller stabiliteten i Republikken Guinea-Bissau.

De berørte personer kan senest den 7. maj 2013 til Rådet indgive en anmodning med tilhørende dokumentation om, at afgørelsen om at opføre dem på ovennævnte lister tages op til fornyet overvejelse, til følgende adresse:

Council of the European Union General Secretariat DG C — Unit 1C (Horizontal Issues) Rue de la Loi/Wetstraat 175 1048 Bruxelles/Brussel BELGIQUE/BELGIË

I overensstemmelse med artikel 5, stk. 2, i afgørelse 2012/285/FUSP og artikel 11, stk. 4 i forordning (EU) nr. 377/2012.

(1) EUT L 142 af 1.6.2012, s. 36.

(2) EUT L 119 af 4.5.2012, s. 4.
§ 3.1.

Ansøgninger om tilladelse til at drive rute- eller charterflyvninger, som er omfattet af begrænsede trafikrettigheder, skal indeholde følgende oplysninger: 1) luftfartsselskabets navn 2) dets registrerede adresse 3) for EF-luftfartsselskaber: fornavn, efternavn og adresse på luftfartsselskabets repræsentant i Polen, som har ret til at repræsentere luftfartsselskabet eller stiller en forkyndelsesadresse til rådighed 4) ruten/ruterne eller områderne, som luftfartsselskabets ansøgning drejer sig om, med navngivne lufthavne 5) den planlagte startdato for lufttrafiktjenesterne og den planlagte driftsperiode 6) det planlagte antal flyvninger pr. uge og de relevante dage og tidspunkter med angivelse af luftfartøjstyper og deres kapacitet 7) type flyvning (passagerer, fragt, blandet) 8) luftfartøjets registreringsnummer 9) en liste over eventuelle kontrakter, som er indgået med andre luftfartsselskaber om flyvninger på ruten med et luftfartøj med besætning; kontrakternes varighed angives 10) antal tilgængelige passagersæder i forbindelse med passagerflyvninger og kommerciel kapacitet i forbindelse med fragtflyvninger; dette oplyses for en given rute eller et givent område, for én uge og for flyvninger i begge retninger 11) prognoser for driften af den/de berørte forbindelse(r) over de kommende tre fartplansæsoner, herunder prognoser for antallet af passagerer, det forventede antal fyldte sæder pr. måned, prognoser for de samlede omkostninger ved driften af forbindelsen og de samlede indtægter fra de planlagte lufttrafiktjenester 12) oplysninger om, hvordan passagererne kan få adgang til de udbudte tjenester, især billetdistributionsmetoden 13) den tidligere drift af flyvningerne, herunder mængden af passagertrafik, antal fyldte sæder og forbindelsens driftsresultat, såfremt luftfartsselskabet har drevet den 14) gennemsnittet for billetternes endelige pris på ruten i den seneste fartplansæson, herunder priser på eventuelle returbilletter, i overensstemmelse med artikel 23 i Europa-Parlamentets og Rådets forordning (EF) nr. 1008/2008 af 24. september 2008 om fælles regler for driften af lufttrafiktjenester i Fællesskabet 15) tidligere omkostninger i forbindelse med at udvikle forbindelsen til det berørte land, såfremt dette er relevant.
DA Den Europæiske Unions Tidende C 94/4

Meddelelse fra Den Italienske Republiks Ministerium for økonomisk udvikling i henhold til artikel 3, stk. 2, i Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

2013/C 94/05

Ministeriet for økonomisk udvikling meddeler, at selskabet Enel Longanesi Developments s.r.l. har indgivet en ansøgning om tilladelse til efterforskning efter kulbrinter med betegnelsen »Sciascitiello« for et område, som er beliggende i regionen Puglia, fortrinsvis i provinsen Foggia, og afgrænses af længde- og breddekredse, hvis toppunkter angives ved følgende geografiske koordinater:

Toppunkt Geografiske koordinater Østlig længde (Monte Mario) Nordlig bredde A 2°57′,61 41°11′,98 B 3°02′,96 41°06′,0543 C 3°03′ 41°05′ D 3°00′ 41°05′ E 3°00′ 41°06′ F 2°58′ 41°06′ G 2°58′ 41°07′ H 2°56′ 41°07′ I 2°56′ 41°06′ L 2°53′ 41°06′ M 2°53′ 41°09′ N 2°56′ 41°09′ O 2°56′ 41°10′,1

Ovenstående koordinater er fastlagt på baggrund af Institut for Militærgeografis (I.G.M) nationale kortlægning — Kort over Italien i størrelsesordenen 1:100 000, blad nr. 174-175.

Ud fra denne beskrivelse af afgrænsningen udgør arealet 88,58 km2.

I henhold til nævnte direktiv, artikel 4 i lovdekret nr. 625 af 25. november 1996, ministerielt dekret af 4. marts 2011 og administrativt dekret af 22. marts 2011 offentliggør Ministeriet for økonomisk udvikling hermed en meddelelse, for at interesserede virksomheder kan indgive konkurrerende ansøgning om tilladelse til efterforskning efter kulbrinter på det område, som er afgrænset af ovenstående punkter og koordinater.

Den kompetente myndighed for udstedelse af den pågældende tilladelse til efterforskning er Ministeriet for økonomisk udvikling — Afdeling for Energi — Generaldirektorat for energi- og mineressourcerne — Enhed VI.

Reglerne for udstedelse af udvindingsrettigheder er nærmere angivet i følgende retsforskrifter:

Lov nr. 613 af 21. juli 1967, lov nr. 9 af 9. januar 1991, lovdekret nr. 625 af 25. november 1996, ministerielt dekret af 4. marts 2011 og administrativt dekret af 22. marts 2011.

Fristen for indgivelse af ansøgninger er 3 måneder fra den dag, denne meddelelse offentliggøres i Den Europæiske Unions Tidende.

Ansøgninger, som indgives efter fristens udløb, vil ikke blive taget i betragtning.

Ansøgningerne sendes til følgende adresse:

Ministero dello sviluppo economico Dipartimento per l’energia Direzione generale delle risorse minerarie ed energetiche Divisione VI Via Molise 2 00187 Roma RM ITALIA

Ansøgningen kan også indgives pr. e-mail, hvormed dokumentationsmateriale i elektronisk format sammen med en digital signatur for en befuldmægtiget i den ansøgende virksomhed sendes til følgende e-mail-adresse: ene.rme.div.6@pec.sviluppoeconomico.gov.it

I henhold til bilag A, nr. 2, i ministerpræsidentens dekret nr. 22 af 22. december 2010 er varigheden af proceduren for tildeling af tilladelse til efterforskning på højst 180 dage.
DA Den Europæiske Unions Tidende C 94/6

Meddelelse fra Den Italienske Republiks Ministerium for økonomisk udvikling i henhold til artikel 3, stk. 2, i Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

2013/C 94/06

Ministeriet for økonomisk udvikling meddeler, at selskabet Enel Longanesi Developments s.r.l. har indgivet en ansøgning om tilladelse til efterforskning efter kulbrinter med betegnelsen »Fontana Villanella« for et område, som er beliggende i regionen Puglia i provinsen Foggia og afgrænses af længde- og breddekredse, hvis toppunkter angives ved følgende geografiske koordinater:

Toppunkt Østlig længde (Monte Mario) Nordlig bredde A 2°39′ 41°36′ B 2°42′,96 41°36′ C 2°41′,56 41°35′,75 D 2°44′,47 41°26′,37 E 2°42′,7 41°26′ F 2°38′ 41°26′ G 2°38′ 41°29′ H 2°39′ 41°29′ I 2°39′ 41°30′ L 2°40′ 41°30′ M 2°40′ 41°35′ N 2°39′ 41°35′

Ovenstående koordinater er fastlagt på baggrund af Institut for Militærgeografis (I.G.M) nationale kortlægning — Kort over Italien i størrelsesordenen 1:100 000, blad nr. 163.

Ud fra denne beskrivelse af afgrænsningen udgør arealet 98,29 km2.

I henhold til nævnte direktiv, artikel 4 i lovdekret nr. 625 af 25. november 1996, ministerielt dekret af 4. marts 2011 og administrativt dekret af 22. marts 2011 offentliggør det Ministeriet for økonomisk udvikling hermed en meddelelse, for at interesserede virksomheder kan indgive konkurrerende ansøgning om tilladelse til efterforskning efter kulbrinter på det område, som er afgrænset af ovenstående punkter og koordinater.

Den kompetente myndighed for udstedelse af den pågældende tilladelse til efterforskning er Ministeriet for økonomisk udvikling — Afdeling for Energi — Generaldirektorat for energi- og mineressourcerne — Enhed VI.

Reglerne for udstedelse af udvindingsrettigheder er nærmere angivet i følgende retsforskrifter:

Lov nr. 613 af 21. juli 1967, lov nr. 9 af 9. januar 1991, lovdekret nr. 625 af 25. november 1996, ministerielt dekret af 4. marts 2011 og administrativt dekret af 22. marts 2011.

Fristen for indgivelse af ansøgninger er 3 måneder efter offentliggørelsen af denne meddelelse i Den Europæiske Unions Tidende.

Ansøgninger, som indgives efter fristens udløb, vil ikke blive taget i betragtning.

Ansøgningerne sendes til følgende adresse:

Ministero dello sviluppo economico Dipartimento per l’energia Direzione generale delle risorse minerarie ed energetiche Divisione VI Via Molise 2 00187 Roma RM ITALIA

Ansøgningen kan også indgives pr. e-mail, hvormed dokumentationsmateriale i elektronisk format sammen en digital signatur for en befuldmægtiget i den ansøgende virksomhed sendes til følgende e-mail-adresse: ene.rme.div.6@pec.sviluppoeconomico.gov.it

I henhold til bilag A, nr. 2, i ministerpræsidentens dekret nr. 22 af 22. december 2010 er varigheden af proceduren for tildeling af tilladelse til efterforskning på højst 180 dage.
DA Den Europæiske Unions Tidende C 83/6

Bekendtgørelse til de personer, som er omfattet af de restriktive foranstaltninger i Rådets afgørelse 2011/172/FUSP, som ændret ved Rådets afgørelse 2013/144/FUSP (1), og i Rådets forordning (EU) nr. 270/2011 om restriktive foranstaltninger på baggrund af situationen i Egypten

2013/C 83/02

Følgende oplysninger bekendtgøres hermed for de personer, der er anført i bilaget til Rådets afgørelse 2011/172/FUSP (2) og i bilag I til Rådets forordning (EU) nr. 270/2011 (3) om restriktive foranstaltninger på baggrund af situationen i Egypten.

Rådet for Den Europæiske Union har fastslået, at de personer, der er anført i ovennævnte bilag, fortsat skal være opført på listen over personer, enheder og organer, som er omfattet af de restriktive foranstaltninger i afgørelse 2011/172/FUSP og i forordning (EU) nr. 270/2011.

Der gøres opmærksom på, at disse personer kan indgive en anmodning til de kompetente myndigheder i den eller de relevante medlemsstater, jf. webstederne i bilag II til forordning (EU) nr. 270/2011, med henblik på at opnå tilladelse til at anvende indefrosne pengemidler i forbindelse med basale behov eller specifikke betalinger (jf. artikel 4 i forordningen).

De berørte personer kan indgive en anmodning med tilhørende dokumentation til Rådet om, at afgørelsen om at opføre dem på ovennævnte lister tages op til fornyet overvejelse. Sådanne anmodninger stiles til følgende adresse:

Rådet for Den Europæiske Union Generalsekretariatet DG C 1C — Enheden for Horisontale Spørgsmål Rue de la Loi/Wetstraat 175 1048 Bruxelles/Brussel BELGIQUE/BELGIË

Der gøres ligeledes opmærksom på, at de berørte personer har mulighed for at indbringe Rådets afgørelse for Den Europæiske Unions Ret på de betingelser, der er fastsat i artikel 275, stk. 2, og artikel 263, stk. 4 og 6, i traktaten om Den Europæiske Unions funktionsmåde.

(1) EUT L 82 af 22.3.2013, s. 54.

(2) EUT L 76 af 22.3.2011, s. 63.

(3) EUT L 76 af 22.3.2011, s. 4.
—

at sikre, at udviklingen og forandringerne i forbindelse med toldtjenester og toldkrav i videst muligt omfang bidrager positivt til at beskytte EU, lette legitim handel, støtte EU-virksomheders konkurrenceevne og hjælpe til med at stimulere økonomiske fordele i overensstemmelse med målene i EU's vækstdagsorden